**ΟΡΓΑΝΩΤΙΚΕΣ ΑΛΛΑΓΕΣ ΣΤΑ ΞΕΝΟΔΟΧΕΙΑ ΜΕΓΑΛΗ ΒΡΕΤΑΝΝΙΑ & KING GEORGE**

Ύστερα από 18 χρόνια συνεχούς ανοδικής πορείας, ο γενικός διευθυντής των Ξενοδοχείων Μεγάλη Βρεταννία & King George, Tim Ανανιάδης, αποφάσισε να αποσυρθεί συνταξιοδοτούμενος. Ο Tim Ανανιάδης θα παραδώσει τη σκυτάλη της Γενικής Διεύθυνσης των δύο εμβληματικών ξενοδοχείων της Αθήνας, στον κύριο Hom Parviz, ο οποίος διαθέτει μεγάλη εμπειρία στον τομέα της πολυτελούς φιλοξενίας. Ξεκίνησε την καριέρα του το 1996 ως Director of F&B στο Hyatt Regency Baku στο Αζερμπαϊτζάν έως το 2012 διέγραψε αξιόλογη πορεία σε ηγετικές θέσεις στον διεθνή όμιλο πολυτελών ξενοδοχείων Hyatt International. Από το 2012 έως πρόσφατα υπήρξε Γενικός Διευθυντής στο Hyatt Regency Belgrade στη Σερβία, ξενοδοχείο που ανήκει στην Λάμψα ΑΕ.